OpenLLM-France/wikimedia huggingface dataset:
# Ninnog

Ninnog, anavet ivez evel Nenooc, Nennoca, Nennocha, Ninnoc, Ninnocha, Gwengustle zo ur santez vrezhon, brav-meurbet a-hervez, marvet d'ar 4 a viz Mezheven 467. Daet e oa a Vreizh-Veur get he 14 breur, hag o deus rac'h gouestlet o buhez da Zoue. Geti e oa bet savet ur manati evit ar maouezi e Lann-ninnoc (Lanneneg) e-kostez Plañvour. Donet a raje an anv Ninnog ag ur ger keltiek "nin", hag a sinifi "leanez".

## Mojenn

Un deiz ma oa an aotrou Waroch (Gwereg) é jiboesat, e welas un heizez (pe ur c'harv). Diviz a reas he jiboesaat mes ar loen a yeas 'barzh ar manati, e-lec'h ma oa Ninnog é pediñ hag e c'hourvezas dirakti. Estlammet an Aotrou e laoskas bev ar loen hag e profas argant ha douaroù d'ar manati.

## Buhez

Ur skrid zo bet savet diwar he buhez, Vitam Sancta Ninnocæ, a zo e dielllevr Kemperle, ma lenner « in quodam libello rustico stilo digestam reperientes, maluimus potius incomposite materiei rectam simplicitatam in scribendo servare quam plus justo minus eam emendando : eriem narrationis depravare. »

## Lid

Lidet e vez d'ar 4 a viz Mezheven, deiz he marv.

## Lec'hioù

Hi an hini a vije enoret dindan an anv SANCTA CANDIA, sainte Candide e Skaer ha Tourc'h.

## Notennoù

* ↑ http://www.infobretagne.com/scaer.htm

## Liammoù

* Vies des saints de la Bretagne Armorique par Albert Le Grand (1637) - édition de 1901 - Quimper
# Ninon de l'Enclos

Anne « Ninon » de l'Enclos, anavezet ivez evel Ninon de Lenclos, pe Ninon de Lanclos, ganet e 1620 e Pariz hag aet d'an Anaon e 1705 er memes kêr, a oa ur gourtizanez ha skrivagnerez c'hall.
Serc'h e voe d'ar c'hardinal Richelieu, Markiz Villarceaux, Loeiz II Bourbon, priñs Condé, François de La Rochefoucauld, da Henri de Sévigné ha d'e vab, ha da galz a dud all.
En he saloñs brudet, en ti niverenn 36 eus ar straed Tournelles e Pariz, e veze degemeret arzourien, skrivagnerien, noblañsed ha pennoù bras all evel Charles Perrault, Molière, Lully, Voltaire, ar skiantour izelvroat Christian Huygens.

## He buhez

Anne de Lenclos a voe lesanvet "Ninon" gant he zad, anezhañ un denjentil hag ul libertin anezhañ, eus lez Charles II d'Elbeuf, hag a rankas tec'hel eus bro-C'hall en 1632 goude kemeret perzh en un duvell, difennet groñs gant ar roue gall. Ur bugel donezonet kaer e oa gant al lud, hag a lenne Montaigne hag ar skrivagnerien glasel, kaset ha degaset gant he mamm, Marie-Barbe de la Marche, un devodez anezhi, d'ar saloñsoù ma skede evel ur steredenn. Klavisim a zeskas seniñ.
Mervel a reas he mamm e 1642, met ne gavas ket harp e-touez an itronezed uhel, ma'z eas da chom da di ur gourtizanez, Marion Delorme, a zeskas dezhi meur a dra.

## Lennegezh

* Dorothy Parker
** a skrivas ur varzhoneg anvet Ninon De L'Enclos On Her Last Birthday, "Ninon de l'Enclos d'he diwezhañ deiz-ha-bloaz" ;
** a venegas anezhi en he barzhoneg Words Of Comfort To Be Scratched On A Mirror, "Gerioù frealziñ da vezañ skrabet war ur melezour", ma lenner : Ninon was ever the chatter of France, "Klakenn Bro-C'hall e veze Ninon bepred"$^,$.

## Levrlennadur

* Émile Colombey, Ninon de Lenclos et sa cour, Adolphe Delahays, Paris,‎ 1858.
* Roger Duchêne, Ninon de Lenclos ou la manière jolie de faire l'amour, Fayard,‎ 1984 et 1987 (ISBN 2213606633).
* Martial Debriffe, Ninon de Lenclos - La belle insoumise, France-Empire,‎ 2002 (ISBN 2704809399).
* Martine Amsili, Chez Ninon de Lenclos, Éditions de la Librairie théâtrale (2004), pezh-c'hoari.
* Paul Gordeaux, Ninon de Lenclos, éditions Minerva Genève,1970, Les Amours Célèbres
* Michel Vergé-Franceschi, Ninon de Lenclos, Libertine du Grand Siècle, Paris, Payot, 2014, 432 pajenn

## Notennoù

* ↑ https://web.archive.org/web/20150906062501/http://m.poemhunter.com/poem/ninon-de-lenclos-on-her-last-birthday/
* ↑ http://allpoetry.com/Words-Of-Comfort-To-Be-Scratched-On-A-Mirror
# Myrmornis torquata

Myrmornis torquata :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Thamnophilidae |
| Genad : | Myrmornis |
| Anv skiantel ||
| Myrmornis Hermann, 1783 ||
| Anv skiantel ||
| Myrmornis torquata (Boddaert, 1783) ||
| D'ar vevoniezh e tenn ar pennad-mañ. ||
Myrmornis torquata a zo ur spesad golvaneged eus ar c'herentiad Thamnophilidae.
Anvet e voe Formicarius torquatus (kentanv) da gentañ-penn (e 1783) gant an evnoniour izelvroat Pieter Boddaert (1733-1795). Ar spesad nemetañ er genad Myrmornis an hini eo.

## Boued

Bevañ a ra diwar amprevaned hag artropoded all ; degouezhout a ra dezhañ kemer blotviled bihan (Gastropoda) ivez.

## Annez hag isspesadoù

Ar spesad a gaver an daou isspesad anezhañ e Suamerika :
* Myrmornis torquata torquata, en Amazonia,
* M. t. stictoptera, eus reter Nicaragua da walarn Kolombia.

## Liammoù diavaez

* (en) Myrmornis torquata war al lec'hienn BirdLife International.
* (en) Myrmornis torquata war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) AnimalBase.
* ↑ (en) Myrmornis torquata el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Myrmornis torquata.
a vo kavet e Wikimedia Commons.
# Myroslava Yakivchik

Myroslava Yakivchik (en ukraineg: Грабінська Мирослава Василівна) a zo bet ganet d'an 22 a viz Mae 1984 e Lviv (Unaniezh Soviedel).
Mestrc'hoarierez echedoù ukrainan.
Mestr Etrebroadel (Maouezi) abaoe 2002, Mestr Meur Etrebroadel (Maouezi) abaoe 2005.

## Liammoù diavaez

* He fichenn FIDE
* Ur pennad diwar he fenn
# Myrmothera

Myrmothera :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Grallariidae |
| Anv skiantel ||
| Myrmothera Vieillot, 1816 ||
| D'ar vevoniezh e tenn ar pennad-mañ. ||
Myrmothera a zo ur genad e rummatadur an evned, krouet e 1816 gant an evnoniour gall Louis Jean Pierre Vieillot (1748-1831).

## Spesadoù hag an isspesadoù anezhe

Daou spesad golvaneged a ya d'ober ar genad :
* Myrmothera campanisona
** M. c. campanisona, dissors, minor, modesta, signata ha subcanescens,
* Myrmothera simplex
** M. s. duidae, pacaraimae, guaiquinimae ha simplex.
O c'havout a reer e Suamerika, dek (10) isspesad dezhe en holl.

## Notennoù ha daveennoù

* ↑ Roadennoù IOC World Bird List diwar-benn Grallariidae/Myrmothera (lennet e-barzh d'an 2 a viz Ebrel 2016).
a vo kavet e Wikimedia Commons.
# Myrta Silva

Myrta Blanca Silva Oliveros (Arecibo, 11 a viz Gwengolo 1927 - Arecibo, 2 a viz Kerzu 1987), anavezet evel Myrta Silva pe La Gorda de Oro, a oa ur ganerez hag aktourez puertorikan. Kanañ a reas gant ar Sonora Matancera.
C'hwec'h vloaz e oa pa varvas he zad, ha savet e voe gant he mamm, lesanvet "Mama Yeya". En 1937, ha hi dek vloaz, e kanas Myrta Silva en Oliver Theater en Arecibo. En 1939 ez eas gant he mamm da chom da New York. Eno e krogas da labourat er skingomz spagnolek.
En 1939 ez eas e darempred gant ar sonaozer puertorikan Rafael Hernández, a blijas he mouezh dezhañ, ma kemeras anezhi en e laz, ar Grupo Victoria.

## Notennoù

* ↑ O kanañ El que de mas se muere e 1950.
# Myron

Myron (e henc'hresianeg: Μύρων, Múrôn), a oa ur c'hizeller eus Eleuterae, ur gêr eus Attika, en Hellaz, e kentañ lodenn ar Vvet kantved kent JK.
Diskibl e vije bet da Ageladas, evel Feidias ha Polikleitos, ha sevel a reas ur bern oberennoù, hogozik holl en arem, en o zouez, hervez Plinius an Henañ :
* Perseüs o lazhañ Medousa, a vez gwelet c'hoazh war an Akropol en amzer Paosanias ;
* un den-bouc'h oc'h estlammiñ dirak ur fleütenn ;
* ur Minotaor;
* Atena ha Marsias ;
* Herakles ;
* Apollon ;
* Delwenoù pentatleted eus Delfi ;
* Pancratourien ;
* Delwennoù ramzel eus Zeüs, Hera, hag Herakles ;
* un Dionysos war an Helion;
* un Hekate, e prenn ;
* ur vaouez kozh vezv ;
* ur stlaper-kantoù, pennoberenn dont meur a zelwenn e marbr a dremen evit kopioù, an hini brudetañ o vezañ hini ar palez Massimo alle Terme.
Myron a savas ivez delwennoù loened. Komz a reer eus ur C'hi ha dreist-holl ur Vuoc'h deuet da vezañ brudet, a oa, en amzer Cicero, e-kreiz brasañ plasenn Aten, hag a c'halled gwelet e Roma goude betek 550.

## Liammoù diavaez

* (en) Miron en Artcyclopedia
a vo kavet e Wikimedia Commons.
# Myrtis fanny

Myrtis fanny :
| Myrtis fanny, luc'hskeudennet e Ciudad Mitad del Mundo (Ecuador). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Apodiformes |
| Kerentiad : | Trochilidae |
| Iskerentiad : | Trochilinae |
| Genad : | Myrtis |
| Anv skiantel ||
| Myrtis Reichenbach, 1854 ||
| Anv skiantel ||
| Myrtis fanny (Lesson, 1838) ||
| D'ar vevoniezh e tenn ar pennad-mañ. ||
Myrtis fanny a zo ur spesad evned eus ar c'herentiad Trochilidae. Ar spesad nemetañ er genad Myrtis an hini eo.
Anvet e voe Ornismya Fanny (kentanv) da gentañ-penn (e 1838) gant an naturour gall René Primevère Lesson (1794-1849).

## Boued

Bevañ a ra diwar sun-bleuñv.

## Annez hag isspesadoù

Ar spesad a gaver an daou isspesad anezhañ e Suamerika :
* Myrtis fanny fanny, e kornôg ha gevred Ecuador, kornôg Perou,
* M. f. megalura, e hanternoz Perou.

## Liammoù diavaez

* (en) Myrtis fanny war al lec'hienn BirdLife International.
* (en) Myrtis fanny war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Myrtis fanny el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Myrtis fanny.
a vo kavet e Wikimedia Commons.
# Myrmorchilus strigilatus

Myrmorchilus strigilatus :
| M. strigilatus, luc'hskeudennet e Potengi (stad Ceará, Brazil). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Thamnophilidae |
| Genad : | Myrmorchilus |
| Anv skiantel ||
| Myrmorchilus Ridgway, 1909 ||
| Anv skiantel ||
| Myrmorchilus strigilatus (zu Wied-Neuwied, 1831) ||
| D'ar vevoniezh e tenn ar pennad-mañ. ||
Myrmorchilus strigilatus a zo ur spesad golvaneged eus ar c'herentiad Thamnophilidae.
Anvet e voe Myiothera strigilata (kentanv) da gentañ-penn (e 1831) gant an naturour alaman Maximilian zu Wied-Neuwied (1782-1867). Ar spesad nemetañ er genad Myrmorchilus an hini eo.

## Boued

N'eus ket bet embannet kalz tra war an danvez ; gouzout a reer, koulskoude, e vev diwar amprevaned, hag artropoded all moarvat ivez.

## Annez hag isspesadoù

Ar spesad a gaver an daou isspesad anezhañ e takadoù 'zo eus Suamerika :
* Myrmorchilus strigilatus strigilatus, e reter Brazil,
* M. s. suspicax, e gevred Bolivia, kornôg Paraguay, mervent Brazil ha hanternoz Arc'hantina.

## Liammoù diavaez

* (en) Myrmorchilus strigilatus war al lec'hienn BirdLife International.
* (en) Myrmorchilus strigilatus war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Myrmorchilus strigilatus el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Myrmorchilus strigilatus.
a vo kavet e Wikimedia Commons.
# Myrmotherula

Myrmotherula :
| Myrmotherula unicolor. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Thamnophilidae |
| Anv skiantel ||
| Myrmotherula P.L.Sclater, 1858 ||
| D'ar vevoniezh e tenn ar pennad-mañ. ||
Myrmotherula a zo ur genad e rummatadur an evned, krouet e 1858 gant al loenoniour saoz Philip Lutley Sclater (1829-1913).

## Spesadoù hag an isspesadoù anezhe

Pemp spesad golvaneged warn-ugent a ya d'ober ar genad :
* Myrmotherula ambigua,
* Myrmotherula assimilis
** M. a. assimilis ha transamazonica,
* Myrmotherula axillaris
** M. a. albigula, axillaris, fresnayana, heterozyga ha melaena,
* Myrmotherula behni
** M. b. behni, camanii, inornata ha yavii,
* Myrmotherula brachyura,
* Myrmotherula cherriei,
* Myrmotherula fluminensis,
* Myrmotherula grisea,
* Myrmotherula ignota
** M. i. ignota hag obscura,
* Myrmotherula iheringi
** M. i. heteroptera, iheringi hag oreni,
* Myrmotherula klagesi,
* Myrmotherula longipennis
** M. l. garbei, longipennis, ochrogyna, paraensis, transitiva ha zimmeri,
* Myrmotherula longicauda
** M. l. australis, longicauda, pseudoaustralis ha soderstromi,
* Myrmotherula luctuosa,
* Myrmotherula menetriesii
** M. m. berlepschi, cinereiventris, menetriesii, omissa ha pallida,
* Myrmotherula minor,
* Myrmotherula multostriata,
* Myrmotherula pacifica,
* Myrmotherula schisticolor
** M. s. interior, sanctaemartae ha schisticolor,
* Myrmotherula sclateri,
* Myrmotherula snowi,
* Myrmotherula sunensis
** M. s. sunensis ha yessupi,
* Myrmotherula surinamensis,
* Myrmotherula unicolor,
* Myrmotherula urosticta.
O c'havout a reer e Kreizamerika, Mec'hiko ha Suamerika, c'hwec'h isspesad ha tregont (36) dezhe en holl.

## Rummatadur

Bez' e veze renket an dek spesad eus ar genad Epinecrophylla er genad-mañ betek 2006.
Bez' e veze renket an daou spesad eus ar genad Isleria er genad-mañ betek 2012.
Bez' e veze renket ar spesad gularis er genad-mañ betek 2012.

## Notennoù ha daveennoù

* ↑ Roadennoù IOC World Bird List diwar-benn Thamnophilidae/Myrmotherula (lennet e-barzh d'ar 25 a viz Mae 2018).
* ↑ (en) Morton L. Isler, Daniela Rodrigues Lacerda, Phyllis R. Isler, Shannon J. Hackett, Kenneth V. Rosenberg & Robb T. Brumfield, Epinecrophylla, a new genus of antwrens (Aves: Passeriformes: Thamnophilidae), Proceedings of the Biological Society of Washington, miz Kerzu 2006, 119(4): 522-527.
* ↑ (en) Gustavo A. Bravo, R. Terry Chesser & Robb T. Brumfield, Isleria, a new genus of antwren (Aves: Passeriformes: Thamnophilidae), Zootaxa, miz C'hwevrer 2012, 3195: 61–67.
* ↑ (en) Ricardo Belmonte-Lopes, Gustavo A. Bravo, Marcos R. Bornschein, Giovanni N. Maurício, Marcio R. PIE & Robb T. Brumfield, Genetic and morphological data support placement of Myrmotherula gularis (Spix) in the monotypic genus Rhopias Cabanis and Heine (Aves: Passeriformes: Thamnophilidae), Zootaxa, 2012, 3451: 1–16.
a vo kavet e Wikimedia Commons.
# Myrna Loy

Myrna Loy (1905–1993) a oa un aktourez stadunanat hag ur sex symbol er bloavezhioù 1920 ha 30. C'hoariet he deus gant Clark Gable, Joan Crawford. E 1937 e voe anvet Rouanez Hollywood goude ur c'houlennadeg.

## He filmoù

* 1925: Pretty Ladies
* 1926: Across the Pacific
* 1928: Beware of Married Men
* 1928: The Midnight Taxi
* 1930: Under a Texas Moon
* 1931: Thirteen Women
* 1932: The Animal Kingdom
* 1932: The Mask of Fu Manchu
* 1933: The Barbarian
* 1933: The Prizefighter and the Lady
* 1934: Stamboul Quest
* 1934: Broadway Bill
* 1934: Manhattan Melodrama
* 1934: The Thin Man
* 1935: Wings in the Dark
* 1935: Whipsaw
* 1936: (The Great Ziegfield)
* 1936: Libeled Lady
* 1936: After the Thin Man
* 1937: (Double Wedding)
* 1938: (Test Pilot)
* 1938: (Too Hot to Handle)
* 1939: (The Rains Came)
* 1940: (I Love You Again)
* 1940: Third Finger, Left Hand
* 1941: Love Crazy
* 1941: (Shadow of the Thin Man)
* 1945: (The Thin Man Comes Home)
* 1946: (The Best Years of Our Lives)
* 1947: (Song of the Thin Man)
* 1948: (Mr. Blandings Builds His Dream House)
* 1949: (The Red Pony)
* 1950: (Cheaper by the Dozen
* 1952: (Belles on Their Toes)
* 1956: (The Ambassador's Daughter)
* 1958: (Lonelyhearts)
* 1960: (From the Terrace)
* 1960: (Midnight Lace)
* 1969: (The April Fools)
* 1974: (Airport 1975)
* 1978: Nobody is perfect (The End)
* 1980: (Just Tell Me What You Want)
* 1981: Summer Solstice (TV)
# Mugnano del Cardinale

Mugnano del Cardinale zo ur gumun en Italia, e proviñs Avellino e Campania.
# Muhammadu Buhari

Muhammadu Buhari (bet ganet d'ar 17 a viz Kerzu 1942) zo ur soudard hag ur politikour eus Nijeria, bet e penn ar Stad etre 1983 ha 1985.
Buhari a voe lakaet e penn Nijeria goude an taol-Stad a zistroadas ar prezidant dilennet Shehu Shagari d'an 31 a viz Kerzu 1983. Dindan e ren e voe gwallgaset e eneberien ha kaset armerzh ar vro d'ur stad fall. Distroadet e voe d'e dro gant un taol-Stad d'ar 27 a viz Eost 1985 ha bac'het e Benin City betek 1988. Lakaat a reas e anv e dilennadegoù prezidant 2003, 2007 ha 2011 met koll a reas anezhe. Bewech e nac'has anzav an disoc'hoù. E 2015 avat ez eas an trec'h gantañ.
g • ka • kePrezidanted Nigeria :
* Nnamdi Azikiwe · Johnson Aguiyi-Ironsi · Yakubu Gowon · Murtala Mohammed · Olusegun Obasanjo · Shehu Shagari · Muhammadu Buhari · Ibrahim Babangida · Ernest Shonekan · Sani Abacha · Abdulsalami Abubakar · Olusegun Obasanjo · Umaru Musa Yar'Adua · Goodluck Jonathan · Muhammadu Buhari
# Mugnano di Napoli

Mugnano di Napoli zo ur gumun italian eus Meurgêr Napoli, e Campania.
# Muhammad Ali (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Muhammad Ali a c'hall bezañ:
* Muhammad Ali Pasha (1769–1849), besroue Egipt gwelet evel diazezer Egipt vodern
* Muhammad Ali Jinnah (1876-1948), krouer stad Pakistan
* Muhammad Ali Bogra (1909–1963), kentañ ministr Pakistan
* Muhammad Ali, ganet Cassius Clay e 1942, bokser hag emsaver
# Muhammad Ali Jinnah

Muhammad Ali Jinnah (ourdoueg: محمد على جناح) a zo bet ganet d'ar 25 a viz Kerzu 1876 e Karachi, (Sindh, Indez) ha marvet d'an 11 a viz Gwenholon 1948 e Karachi (Pakistan).
Politikour indezat, penn ar C'hevre Muzulman, krouer Stad Pakistan.
# Muhammad ibn Mūsā al-Khwārizmī

(Abu Abdullah) Muḥammad ibn Mūsā al-Khwārizmī ( ابو جعفر) ‏محمد بن موسى الخوارزمي)), anvet ivez Al-Khwārizmī hag Abu Jafar, a oa ur jedoniour, steredoniour ha douaroniour persian.
Ganet e oa bet e Khwārizm (Khiva, hiziv en Ouzbekistan) war-dro 780 ha marvet e oa bet war-dro 850. E-pad an darn vrasañ eus e vuhez en doa labouret evel ezel eus un بيت الحكمة Beit Al-Hikma "Ti-furnez" e Bagdad.
Brudet eo abalamour d'e labour war ar jedoniezh, dreist-holl. Eus titl e oberenn bennañ, 'الكتاب المختصر في حساب الجبر والمقابلة Kitāb al-mukhtaṣar fī ḥisāb al-jabr wa-l-muqābala "levr ar jedoniezh dre an destrizh hag ar c'heñveriañ" e teu ar ger aljebr er yezhoù europat, hag eus e anv e teu ar ger algoritm.

## Daveoù

* ↑ (fr) algèbre. Larousse.
* ↑ (fr) André Ross. Algorithmes au cours de l’histoire. Accromath.
# Muile

Muile (distaget: [ˈmulə]; Isle of Mull e saozneg) zo unan eus an Inizi Gall e Bro-Skos, en hanternoz da Enez Diùra . Tobar Mhoire eo ar gêrbenn.

## Douaroniezh

480 kilometrad aodoù zo d'an enezenn. Beinn Mhòr (Muile) eo ar menez uhelañ, 966 metr dezhañ.

### Ledenezioù

E ledenez Aros en hanternoz emañ Tobar Mhoire. Salen ha Calgary eo ar c'hêriadennoù all.
Er Ross of Mull, a zo er mervent, emañ Bun Easain, Pennyghael, Uisken ha Fionnphort. Er reter emañ Lochbuie, Lochdon ha Craignure .

### Inizi

Kalz inizi zo er c'huzh-heol da Enez Muile, en o zouez Earraid, Iona hag Ulbha. Inizi bihan didud zo ivez: Eorsa, Gometra, Inch Kenneth, Little Colonsay, an Treshnish Isles ha Staffa of Fingal's Cave fame.

## Anv

* Ptol. II, 2, 10 ː Μαλαίος ( = MALAEUS); Μαλέος ( = MALEUS); Μέλέος ( = MELEUS)
* Ravenna 10529 ː MALACA
Talvoudegezh ː * mello- = breton mael = run. Un enezenn heñvel diouzh ur run.

## Kastell

Kastell Torosay e Muile zo d'un tiegezh skosat kozh, ar c'hlan Guthrie.

## Levrlennadur

* Currie, Jo. (2001) Mull: The Island and Its People. Birlinn Ltd.
* Jermy, A.C. and Crabbe, J.A. (Ed) (1978) The Island of Mull a Survey of its Flora and Environment. London. British Museum (Natural History).

## Liammoù diavaez

a vo kavet e Wikimedia Commons.
* Pourmen dre Tobermory
* 2300 Club - Ober tro Enez Muile
* Holiday Mull
* The Internet Guide to Scotland - Mull
* Pourmenadenn e Mull

## Daveoù

* ↑ A.L.F Rivet & Colin Smith : The Place-names of Roman Britain. Batsford Ltd. 1979. Édition 1982.
# Oscar

Oscar zo un anv-badez a orin gouezelek.

## Yezhoù all

* Osgar, e gouezeleg Skos,
* Oskar, en alamaneg, brezhoneg, euskareg
* Oskari e finneg
* Óscar e spagnoleg ( hogen Oscár e Kuba).

## Tud
### Rouaned

* Oscar Iañ Sveden (1799-1859), roue Sveden ha roue Norge
* Oscar II Sveden (1829–1907)

### Tud all

* Oscar Wilde (1854-1900), barzh saoznek iwerzhonat
* Oscar Chajes (1873-1928), mestrc'hoarier echedoù
* Oscar Traynor (1886-1963), politikour ha dispac'hour iwerzhonat
* Oscar Niemeyer (1907-2012), savour ha dizagner brazilian
* Oscar Alemán (1909-1980), gitarour jazz arc'hantinat
* Oscar Peterson (1925-2007), soner piano kanadian
* Oscar Peer (1928-2013), skrivagner ha yezhoniour romañchek
* Oscar D'León (g. e 1943), kaner venezuelat
* Oscar Temaru (g. e 1944), prezidant dizalc'hour ha broadelour Polinezia C'hall
* Óscar Pereiro (g. e 1977), marc'hhouarner galizat
* Oscar Ewolo (g. e 1978), melldroader kongoat
* Oscar Pistorius (g. e 1986), sprinter suafrikan
# Oscar Chajes

Oscar Chajes a zo bet ganet d'ar 14 a viz Kerzu 1873 e Brody (Galitsia - en Ukraina bremañ) ha marvet d'an 28 a viz C'hwevrer 1928 e New York (SUA).
Mestrc'hoarier echedoù galisian eus SUA.

## Partiennoù a-bouez

* Alfred Kreymborg a-enep da Oscar Chajes, New York 1911, 0-1
* Oscar Chajes a-enep da Savielly Tartakower, Karlsbad 1911, 1-0
* Chajes a-enep da José Raúl Capablanca, New York 1916, 1-0
* Oscar Chajes a-enep da Dawid Janowski, New York 1918, 1-0
* Oscar Chajes a-enep da Aron Nimzowitsch, Karlsbad 1923, 1-0
# Oscar Alemán

Oscar Alemán (1909-1980) a oa ur gitarour jazz arc'hantinat.
# Oscar D'León

Oscar Emilio León Somoza, anavezetoc'h evel Oscar D'León, lesanvet El Sonero del Mundo, El Diablo de la salsa ha meur a dra all c'hoazh, zo ur c'haner venezuelat brudet en Amerika Latin, bet ganet e Caracas d'an 11 a viz Gouhere 1943. E ganaouenn vrudetañ eo Llorarás (Gouelañ 'ri), embannet e 1975 gant e strollad da neuze, La Dimensión Latina'.

## Oberennoù
### Gant La Dimensión Latina

| Niverenn | Titl | Bloaz |
| TH 1057 | El Clan de Víctor y Dimensión Latina | 1972 |
| TH 1077 | Dimensión Latina | 1972 |
| TH 1087 | Triunfadores | 1973 |
| TH 1097 | En la Dimensión Latina | 1974 |
| TH 1117 | Dimensión Latina 75 | 1975 |
| TH 1147 | Dimensión Latina 76 "Salsa Brava" | 1976 |
| TH 1177 | Dimensión Latina en Nueva York | 1977 |

### Gant La Crítica

| Niverenn | Titl | Bloaz |
| TH | La Crítica | 1978 |
| TH 2097 | Presenta La Crítica con Wladimir y Teo | 1980 |
| TH 2149 | Presenta La Crítica Vol.2 | 1981 |
| TH 2373 | En Nueva Dimensión | 1985 |

### Gant e laz-sonerien

| Niverenn | Titl | Bloaz |
| TH 2012 | Con Bajo y Todo | 1976 |
| TH 2017 | 2 Sets con Oscar | 1977 |
| TH 2026 | El Oscar de la Salsa | 1978 |
| TH 2036 | Y Su Salsa Mayor | 1978 |
| TH 2063 | El Mas Grande | 1979 |
| TH 2079 | Llegó...Actuó y Triunfó | 1979 |
| TH 2115 | Al Frente de Todos | 1980 |
| TH 2167 | A Mi Si me Gusta Así | 1981 |
| TH | Dos Colosos en Concierto | 1981 |
| TH 2207 | El Discóbolo | 1982 |
| TH 2241 | Con Dulzura | 1983 |
| TH 2263 | 15 Éxitos de: | 1983 |
| TH 2304 | Con Cariño | 1984 |
| TH | El Sabor | 1984 |
| TH | Yo Soy | 1985 |
| TH 2399 | Oscar 86 | 1986 |
| TH 2456 | Riquití | 1987 |
| TH 2490 | La Salsa soy Yo | 1987 |
| TH 2560 | De Aquí Pa'llá | 1988 |
| TH 2694 | Navidad | 1989 |
| TH 102.07600 | En Puerto Rico | 1990 |
| TH 102.07637 | Boleros, Sones... y Algo Más | 1990 |
| TH 1372 | Auténtico | 1991 |
| SONOGRAFICA 21.027 | y Los Blanco | 1991 |
| RMM 80823 | El Rey de los Soneros | 1992 |
| RMM 81258 | Toitico Tuyo | 1994 |
| RMM | El Sonero del Mundo | 1996 |
| TH 1760 | En Nueva York | 1997 |
| RMM | Live | |
| RMM | La Fórmula Original | 1999 |
| RMM 84097 | En Vivo! Copacabana | 2000 |
| PLG 113139 | Doble Play Oscar & Wladimir | 2000 |
| PLG 14465 | Más que Amor...Frenesí | 2001 |
| PLG 66127 | Infinito | 2002 |
| SNY 95439 | Así Soy | 2004 |
| SNY 96867 | Fuzionando | 2006 |

## Liammoù diavaez

* (es) Lec'hienn ofisiel
* YouTube O kanañ "Mi negra esta cansa'"
* YouTube
* O kanañ Lloraras
* YouTube